Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: nyilvánosságáról szóló 1992. évi LXIII. törvény (Avtv.) 26. § (4) bekezdése alapján felszólítom Elnök Urat e minõsítés
Paragraph Index: 943

8. Miután a sajtóban megjelent hírek szerint egy korábbi elnöki tanácsadó túlzott mértékû (egyes hírek szerint jogellenes) lekérdezést végzett és az adóalanyok bizonyos körének adatait vizsgálta, az ellenõrzésünket e kérdéskörre is kiterjesztettük. Megállapítottuk, hogy a vonatkozó APEH utasítás nem hatalmazza fel a mindenkori elnöki tanácsadókat, illetve az elnöki biztosokat azokkal a jogosultságokkal, melyekkel a Hivatal vezetõ beosztású dolgozói rendelkeznek, így rájuk az egyéb dolgozókra vonatkozó szabályok vonatkoznak attól függõen, hogy köztisztviselõként vagy megbízási szerzõdés alapján külsõ munkavállalóként tevékenykednek. Amennyiben az elnöki tanácsadó köztisztviselõ, akkor – az APEH vonatkozó szabályzata szerint – munkaköréhez és feladatához kapcsolódó jogosultságokat az elnöktõl kaphat, külsõsként pedig csak alapjogosultságokkal rendelkezhet. Miután hozzáférési jogosultságokra vonatkozó elnöki intézkedéssel sem találkoztunk, megállapítható, hogy a szóban forgó elnöki tanácsadó megfelelõ jogosultság nélkül kérte le néhány száz adózó személyes adatát.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes